laion/Wikipedia-Exotic huggingface dataset:
רק אל תגיד

"רק אל תגיד" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור בדצמבר 2005, בהוצאה עצמאית, כסינגל השלישי מתוך האלבום וכסינגל השמיני של בוסקילה. קודם לכן, הוציאה את השיר "רק אותך רוצה" כסינגל השני מתוך האלבום. השיר זכה להצלחה בישראל כאשר הגיע למקום השלישי ברשת ג'. השיר נכתב על ידי אדמית הראל, הולחן על ידי אייל שחר והופק על ידי יעקב למאי. "רק אל תגיד" ו"ימים של אהבה" היו לשירי הנושא של הסרט "ימים של אהבה"; סרט קולנוע ישראלי שיצא לאקרנים ב-2005. הסרט בוים והופק על ידי מנחם גולן ובו כיכבו מאיה בוסקילה, ניר לוי ומורן אטיאס. בוסקילה ביצעה את "רק אל תגיד" במסגרת שידורי "ישראל מחוברת" – מיזם של משרד התרבות ופרויקט תרבות לפריפריה. הווידאו קליפ הרשמי של השיר פורסם ב-23 בפברואר 2014, עשור לאחר צאתו של השיר כסינגל. בתחילת הקליפ, ניתן לראות את ניר לוי, אחד משחקני הסרט "ימים של אהבה". בהמשך, ניתן לראות את בוסקילה מבצעת את השיר בהופעה חיה כביכול, כשהקהל מריע לה. בקליפ נכללות סצנות מתוך הסרט. האודיו של "רק אל תגיד" שהועלה ליוטיוב ביוני 2010 זכה להצלחה כאשר צבר למעלה מ-1.1 מיליון צפיות. סרטון השיר "רק אל תגיד" באתר יוטיוב לדף השיר באתר הספרייה הלאומית ימים של אהבה, נבדק ב-2021-06-27 מאיה בוסקילה - רק אותך רוצה / Maya Buskila - I want Only You, נבדק ב-2021-06-27 9.3.2006 – פזמונט, באתר pizmonet.co.il מילים לשיר רק אל תגיד - מאיה בוסקילה, באתר שירונט ימים של אהבה, באתר Seret.co.il | אתר סרט מאיה בוסקילה | רק אל תגיד לי - ישראל מחוברת, נבדק ב-2021-06-27 מאיה בוסקילה - רק אל תגיד - הקליפ הרשמי! Maya Buskila - Rak Al Tagid, נבדק ב-2021-06-27 רק אל תגיד לי - מאיה בוסקילה, נבדק ב-2021-06-27
רק אותך רוצה

"רק אותך רוצה" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור ביולי 2005, בהוצאה עצמאית, כסינגל השני מתוך האלבום וכסינגל השביעי של בוסקילה. קודם לכן, הוציאה את השיר "כשאתה נשבר" כסינגל האחרון מתוך אלבום הבכורה שלה, סיפור מכור. השיר זכה להצלחה בישראל כאשר הגיע למקום השלישי ברשת ג'. השיר נכתב והולחן על ידי שרון אבילחק והופק על ידי דורון אלימלך ושרון אבילחק. "רק אותך רוצה" הוצג בפינה לשיפוטכם של רשת ג' ב-4 באוגוסט 2005, ולאחר מכן דורג ישירות במקום החמישי במצעד. בשיאו, הצליח להגיע למקום השלישי במצעד, תוך שנשאר בו במשך שבעה שבועות בסך הכול. בוסקילה ביצעה את השיר במופע מיוחד שקיימה, במסגרתו ביצעה גם שירים כדוגמת "מה שהיה היה", "זה רק בינינו" ו"נשמתי". הווידאו קליפ הרשמי של השיר פורסם ב-19 בינואר 2019, שני עשורים לאחר צאתו של השיר כסינגל. בתחילת הקליפ, ניתן לראות את בוסקילה יוצאת מרכב, ולאחר נכנסת לתוך בית מסוים. בהמשך, ניתן לראות כמה אנשים אוכלים בחצר הבית, תוך שניתן לראות את בוסקילה לבושה כבוקרת, כשהיא שרה את השיר. האודיו של "רק אותך רוצה" שהועלה ליוטיוב ב-8 מאי 2013 זכה להצלחה כאשר צבר למעלה מ-165 אלף צפיות. סרטון השיר "רק אותך רוצה" באתר יוטיוב לדף השיר באתר הספרייה הלאומית ימים של אהבה, נבדק ב-2021-06-27 An Untrue Story - Maya Bouskila | User Reviews | AllMusic (באנגלית), נבדק ב-2021-06-27 6.10.2005 – פזמונט, באתר pizmonet.co.il מילים לשיר רק אותך רוצה - מאיה בוסקילה, באתר שירונט 4.8.2005 – פזמונט, באתר pizmonet.co.il 11.8.2005 – פזמונט, באתר pizmonet.co.il אודות מופע: מאיה בוסקילה - מופע להקה: לאן משרד כרטיסים, באתר leaan.co.il מאיה בוסקילה - רק אותך רוצה (הקליפ הרשמי) Maya Buskila, נבדק ב-2021-06-27 מאיה בוסקילה - רק אותך רוצה Maya Buskila - Rak Otch'a Roza, נבדק ב-2021-06-27
דום אום רומאו

דום אום רומאו, Dom Um Romão ( 3 אוגוסט 1925 – 27 ביולי 2005), היה מתופף ונגן כלי הקשה ברזילאי. הוא נודע בזכות העיצוב האקספרסיבי שלו עם להקת הפיוז'ן Weather Report, רומאו הקליט עם אמנים שונים כמו נגן הסקסופון קנונבול אדרלי, הזמר פול סיימון, המלחין המעבד והזמר אנטוניו קרלוס ז'ובים, המוזיקאי הברזילאי חורחה בן, המלחין והזמר סרז'יו מנדז ולהקת "ברזיל 66" והזמר האמריקאי טוני בנט. טום ג'ובים הביא אותו לנגן באולפן בו הוקלט האלבום האגדי של ג'ובים עם פרנק סינטרה בשנת 1967, " Francis Albert Sinatra & Antonio Carlos Jobim." הוא נפטר בריו דה ז'ניירו זמן קצר לאחר שלקה בשבץ מוחי. · 1965 Dom Um (Phillips) · 1972 Dom Um Romão (Muse) · 1973 Spirit of the Times (Muse) · 1974 Braun-Blek-Blu (Happy Bird) · 1977 Hotmosphere (Pablo) · 1978 Om (JAPO Records/ECM Records) · 1990 Samba de Rua (Vogue Records) · 1993 Saudades (Waterlilly) · 1999 Rhythm Traveller (JSR/Natasha) · 2001 Lake of Perseverance (JSR/Irma) · 2002 Nu Jazz meets Brazil (JSR/Cuadra) · Look to the Rainbow (Verve, 1966) · Gilberto with Turrentine with Stanley Turrentine (CTI, 1971)' · Do the Bossa Nova with Herbie Mann (Atlantic, 1962) · Latin Fever (Atlantic, 1964) · Brazil: Once Again (Atlantic, 1977) · I Sing the Body Electric (Columbia, 1972) · Live in Tokyo (Columbia, 1972) · Sweetnighter (Columbia, 1973) · Mysterious Traveller (Columbia, 1974) Mirror Image (Columbia, 1974) דום אום רומאו, באתר AllMusic (באנגלית) דום אום רומאו, באתר MusicBrainz (באנגלית) דום אום רומאו, באתר Discogs (באנגלית) דיסקוגרפיה רומאו - באתר Discogs רומאו באתר jazzmessengers Dom Um Romao at All About Jazz, web.archive.org, ‏2009-05-13 ECM LP 19003
חלון לים

חלון לים הוא סינגל של הזמר הישראלי דודו אהרון, אשר יצא לאור ב-14 ביוני 2021, על ידי חברת התקליטים NMC. השיר נכתב על ידי אבי אוחיון, הולחן על ידי אוחיון ומתן דרור והופק על ידי האחרון. אהרון הקליט את השיר לאחר שאוחיון ודרור, יוצרי השיר, השמיעו לו את הסקיצה הראשונית שלו באולפן ההקלטות, ולדבריו, "כבר משמיעה ראשונה התמכרתי לקסם של השיר הזה שמלטף לך את הלב". באתר כיפה, תואר השיר כ"שיר אהבה קיצי". בשבוע הראשון לצאתו, הגיע השיר למקום ה-15 במצעד השבועי של מדיה פורסט, עם 69 השמעות בתחנות הרדיו בישראל. שבוע לאחר מכן, קפץ למקום הראשון, עם 141 השמעות. נכון לאוקטובר 2023, השיר צבר למעלה מ-3.8 מיליון צפיות ביוטיוב. מילות השיר "חלון לים", באתר שירונט חלון לים, בערוץ יוטיוב של דודו אהרון לדף השיר באתר הספרייה הלאומית מערכת mako מוזיקה, ‏שיר שנולד כך פתאום: דודו אהרון מציג את "חלון לים", באתר ‏מאקו‏, 14 ביוני 2021 חדשות כיפה, ‏חלון לים | שיר חדש לקיץ של דודו אהרון, באתר כיפה, 15 ביוני 2021 9:12 המצעד השבועי, שבוע 25, 2021, באתר מדיה פורסט ישראל המצעד השבועי, שבוע 26, 2021, באתר מדיה פורסט ישראל דודו אהרון - חלון לים, נבדק ב-2023-10-25 חלון לים - Single by Dudu Aharon (באנגלית בריטית), נבדק ב-2021-06-27
מורטן

מורטן (בגרמנית: Murten; בצרפתית: Morat) היא עיירה בקנטון פריבור, שווייץ. באזור העיירה נמצאים טירת מינכן-ווילר (אנ'), טירת מורטן (גר'), טירת לוונברג (אנ') ומוזיאון מורטן (גר'). העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן. בנוסף, העיירה נמצאת ליד אגם מורטן (אנ'). העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן (אנ') נמצאת באזור העיירה. מדיה וקבצים בנושא מורטן בוויקישיתוף אתר האינטרנט הרשמי של מורטן (בגרמנית) Murten (Bezirk See / District du Lac, Fribourg, Switzerland) - Population Statistics, Charts, Map, Location, Weather and Web Information, www.citypopulation.de Murten · Switzerland, Murten · Switzerland (באנגלית) Murten, Mapcarta (באנגלית) Coordinate Distance Calculator, boulter.com Coordinate Distance Calculator, boulter.com Station Murten | SBB, www.sbb.ch (באנגלית) Murten Monthly Climate Averages, WorldWeatherOnline.com ערך זה הוא קצרמר בנושא יישובים ובנושא שווייץ. אתם מוזמנים לתרום לוויקיפדיה ולהרחיב אותו.
טרמינל 3 (שיר)

"טרמינל 3" הוא סינגל של הזמר הישראלי דודו אהרון, אשר יצא לאור ב-3 במרץ 2015, כסינגל השישי מתוך אלבום האולפן השביעי שלו הנושא את אותו השם, על ידי חברת התקליטים NMC יונייטד אנטרטיינמנט. השיר נכתב על ידי אהרון עצמו ביחד עם אבי אוחיון, הולחן על ידי השניים יחד עם אסף צרויה והופק על ידי יעקב למאי. השיר הגיע למקום הראשון במצעד השבועי של מדיה פורסט, והיה לאחד מהלהיטים העבריים הבולטים ביותר לשנת 2015. במצעד השבועי של מדיה פורסט, הגיע השיר למקום הראשון, עם 127 השמעות בתחנות הרדיו בישראל שנצברו באותו השבוע. במצעדים השבועיים של גלגלצ ורדיו אמצע הדרך, הגיע למקום הרביעי, וברשת ג' הגיע למקום התשיעי. במצעד סיכום שנת 2015 של מדיה פורסט, הגיע השיר אל המקום השני, כש"מסתובב" של אביב גפן ומתי כספי מנע ממנו להגיע לצמרת המצעד. בטקס פרסי אקו"ם, הוכרז כי השיר הוא המושמע ביותר לשנת 2015. בסיכום השנה של יוטיוב ישראל, היה הווידאו קליפ של השיר ביוטיוב לנצפה ביותר לשנת 2015. במצעד השנתי של גלגלצ ווואלה! NEWS, הגיע השיר למקום הרביעי. בנובמבר 2015 ביצע הזמר הדרום אמריקאי מייק סטנלי גרסה בשפה הספרדית לשיר. המצעד השבועי, שבוע 11, 2015, באתר מדיה פורסט ישראל חפשו את המצעד השבועי 18.06.2015 המצעד השבועי 19.3.2015 עמי פרידמן, אייל גולן הוא הזמר המושמע ביותר ברדיו, באתר ynet, 7 בספטמבר 2015 אבי שושן, מה ששמעתם: המזרחית כבר לא מקופחת, באתר ynet, 3 בינואר 2016 דפנה ארד, יגאל בשן בטקס פרסי אקו"ם: "פרס מפעל חיים עושה לי חשק לפתוח עוד מפעל", באתר הארץ, 5 באפריל 2016 עומר כביר, הכי אהבתם: אלה הסרטונים הנצפים ביותר ביוטיוב השנה, באתר כלכליסט, 9 בדצמבר 2015 כבר שמעתם את "טרמינל 3" בספרדית?, באתר ‏מאקו‏, 8 בנובמבר 2015 המצעד השבועי של מדיה פורסט, באתר מדיה פורסט, ‏8-14 במרץ 2015
חדקן פרסי

חדקן פרסי (שם מדעי: Acipenser persicus) הוא מין של דג סחוס גרמי ממשפחת החדקניים, החי בים הכספי, בים השחור ובנהרות שסביבו - במיוחד בוולגה, אורל, אראס והקורה והוא מצוי בסכנת הכחדה חמורה בטבע. החדקן הוא דג גדול שאורכו 1.3 עד 2 מטרים ומשקל של 20 עד 35 ק"ג, אך הפרטים הגדולים ביותר נרשמו באורך 2.55 מטרים (8.4 רגל) ומשקל של 70 ק"ג. הוא בעל גוון חום וכחלחל עם לוחיות סחוס בולטות לאורך גופו שצבעם אפור וביניהם קשקשים צהובים-חיוורים. החוטם מוארך עם זיפי חישה ארוכים והעיניים קטנות. החדקן מטיל ביצים במים מתוקים אך הפרטים הבוגרים נודדים לים השחור או במזרח הים הכספי. החדקן מחפש מזון על קרקעית החול או הבוץ ובהם יונק טרף של דגים אחרים או של חסרי חוליות כמו שטצדאים, ימשושיים וחסילוני Mysida. הפרטים הבוגרים ניזונים ממזון גדול יותר מהצעירים. החדקן מצוי בסכנה גדולה עקב דיג יתר להכנת קוויאר מביציו, היתקלות בסירות, זיהום וסיכור נהרות, בייחוד הנהרות בהם הוא משריץ צאצאים. בנוסף החדקן מתרבה לאט ורק במספר נהרות. מדיה וקבצים בנושא חדקן פרסי בוויקישיתוף חדקן פרסי, באתר ITIS (באנגלית) חדקן פרסי, באתר NCBI (באנגלית) חדקן פרסי, באתר FishBase (באנגלית) חדקן פרסי, באתר GBIF (באנגלית) חדקן פרסי באתר הרשימה האדומה של IUCN
שבעה ירחים

שבעה ירחים הוא אלבום הבכורה של הצמד המוזיקלי הישראלי סטטיק ובן-אל תבורי. האלבום יצא לאור ב-6 ביולי 2021, על ידי חברות התקליטים גאגא בוקינג ו-Mobile1 Music. האלבום כולל הופעות אורח של ליאור נרקיס, נטע ברזילי, רן דנקר, רמי קלינשטיין, אגם בוחבוט ורון נשר. על האלבום הכריז סטטיק ב-26 ביוני 2021 באינסטגרם, יחד עם רמזים לשמות שבעת השירים באלבום. מ-28 ביוני 2021, בכל יום בשבוע בשעה 20:00, מלבד שישי, יצא סינגל מתוך האלבום. הסינגל הראשון, הנושא את שם האלבום, הוא היחיד אותו מבצעים סטטיק ותבורי בלבד, כשהשאר הם שיתופי פעולה. אמיר שוורץ מ-ynet העניק לאלבום ביקורת שלילית, ואמר כי הוא "נטול הברקות אמיתיות ומציע פופ נוסחתי שאיננו אלא עוד זרוע עסקית אחת במותג המתרחב" וכי "הפופ הנוסחתי של סטטיק ובן אל מתנהג כמו אפליקציה, אבל לא לכל שימוש מושקע בטכנולוגיה אפשר להצמיד את תג המחיר של ווייז". גם בן שלו העניק לאלבום ביקורת שלילית, ואמר כי "הרעיון עצמו מוצלח, אבל המימוש המוזיקלי שלו חיוור למדי, רחוק מלהלהיב, ובעיקר לא מצדיק את הקונספט. התגעגעתם לעונג המתמשך, ההדרגתי, הרב־ממדי, שמעניקים אלבומי פופ טובים? לא תמצאו אותו ב'שבעה ירחים'". דודי פטימר ממעריב אונליין כתב כי "זהו לא אלבום מושלם. יש בו דברים מיותרים, יש בו גם כמה רגעים משעממים, אבל יש בו כמה הברקות ששוות את הסבלנות וההמתנה, מציגות לראווה את הפופ הישראלי בשיא תפארתו וקדמתו המוזיקלית (וגם ההפקתית) ובהקשר זה, השלם עולה על סך חלקיו". שבעה ירחים, באתר www.instagram.com דורית מזרחי, סטטיק ובן אל מציגים: כל יום שיר, באתר כאן – תאגיד השידור הישראלי, 27 ביוני 2021 דור מאיר מועלם, ‏אחרי שש שנים: סטטיק ובן אל באלבום בכורה, באתר ‏מאקו‏, 28 ביוני 2021 מערכת ישראל היום, סופסוף: סטטיק ובן אל מוציאים אלבום בכורה, באתר ישראל היום, 29 ביוני 2021 אמיר שוורץ, פחמימות ריקות: האלבום הראשון של סטטיק ובן אל רחוק מלהרשים, באתר ynet, 6 ביולי 2021 בן שלו, סטטיק ובן־אל הוציאו אלבום. מוטב שימשיכו לדבוק בסינגלים, באתר הארץ, 7 ביולי 2021 דודי פטימר, ‏אלבום הבכורה של סטטיק ובן אל כולל כמה הברקות פופ שמציגות את הצמד בשיא תפארתו, באתר מעריב אונליין, 8 ביולי 2021
Starving

"Starving" (בעברית: רעב) הוא שיר של הזמרת האמריקאית היילי סטיינפלד והצמד האמריקאי גריי, בהשתתפות המפיק הרוסי-גרמני זד. השיר נכתב על ידי חברי גריי מייקל טרוארטה וקייל טרוארטה, רוברט מקורדי, כריסטופר פטרוסינו ואסיה ווייטקר. הוא יצא ב־22 ביולי 2016, באמצעות ריפבליק רקורדס ויוניברסל מיוזיק גרופ. השיא נכלל במהדורה היפנית של מיני-אלבום הבכורה המורחב של סטיינפלד, Haiz. הוא משמש כסינגל השלישי והאחרון של האלבום. בראיון עם ניילון, אמרה סטיינפלד, "'Starving' הוא שיר על היכרות עם מישהו, היכרות עמוקה עד כדי כך שאף על פי שהיית מישהו לפני שהאדם הזה הגיע, מהרגע שפגשת אותו הוא נתן לך את השקפה חדשה כולה על עצמך ועל החיים. זה הרעיון שמאז שנכנסת לחיי הכל שונה, ולא ידעתי שזה יכול להיות שונה כל כך מאז שנכנסת לחיי." וידאו קליפ בבימויו של דארן קרייג יצא ב־27 בספטמבר 2016. בו רואים את סטיינפלד רוקדת עם ארבעה רקדנים שהם ללא חולצה, כמו גם מופיע הסמל של גריי. מידע על היצירה "Starving" באתר מיוזיק בריינז מידע על הסינגל "Starving" באתר מיוזיק בריינז מידע על היצירה "Starving" באתר Discogs מילות השיר "Starving" באתר Genius סרטון השיר "Starving" באתר יוטיוב מייקל טרוארטה, קייל טרוארטה, רוברט מקורדי, כריסטופר פטרוסינו, אסיה וייטקר HAILEE STEINFELD ON TOURING WITH MEGHAN TRAINOR, ‘EDGE OF SEVENTEEN,’ AND HER CONSTANTLY EVOLVING STYLE ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
פרובסט

האם התכוונתם ל... אריך פרובסט – כדורגלן אוסטרי ג'ף פרובסט – מנחה טלוויזיה, מפיק וכתב אמריקאי כריסטוף פרובסט – חבר בקבוצת הוורד הלבן לארי פרובסט (אנ') - איש עסקים אמריקאי מריה פרובסט – פוליטיקאית גרמנית
Lucid

Lucid (בעברית: צלול) הוא שיר של הזמרת-יוצרת היפנית-בריטית רינה סאוואיאמה, שיצא ב-25 בנובמבר 2020, כסינגל הראשון מגרסת הדלוקס של אלבום האולפן הראשון שלה, Sawayama, וכסינגל השישי מהאלבום כולו, על ידי חברת התקליטים דירטי היט. ב-2 באוקטובר 2020, פרסמה סאוואיאמה לראשונה על שיתוף הפעולה העתידי עם בלאדפופ, כאשר צייצה "BloodPop X Rina Sawayama Coming soon" לצד תמונה פולארואידית עם הכיתוב "Mix Lucid". השיר הוא שיר דאנס-פופ העוסק ב"לחיית חיים אחרים באמצעות חלום". הוא נכתב על ידי סאוואיאמה, יחד עם ולורן אקווילינה בשנת 2018 על רצפת דירתה של הזמרת לפי סאונד ששלח להן בלאדפופ. השיר הושווה לאלבומה של הזמרת ליידי גאגא, Chromatica משנת 2020, שהופק גם הוא על ידי בלאדפופ. השיר הצליח לצבור למעלה מ-14 מיליון השמעות ברשת הזרמת המדיה ספוטיפיי. Atkinson, Jessie (25 בנובמבר 2020). "Rina Sawayama blasts back with new single 'Lucid'". Gigwise. נבדק ב-27 ביוני 2021. {{cite web}}: (עזרה) Bote, Joshua (2 באוקטובר 2020). "Rina Sawayama and BloodPop Tease New Collaboration: 'Coming Soon'". Billboard. נבדק ב-27 ביוני 2021. {{cite web}}: (עזרה) "Rina Sawayama is teasing a deluxe edition of her debut album with new pop hit, 'LUCID'". Dork. נבדק ב-27 ביוני 2021. {{cite web}}: (עזרה) "Rina Sawayama Drops New Bop 'Lucid'". DIY. 25 בנובמבר 2020. נבדק ב-26 בנובמבר 2020. {{cite web}}: (עזרה) DeVille, Chris (25 בנובמבר 2020). "Rina Sawayama – "LUCID" (Prod. BloodPop)". Stereogum. נבדק ב-27 ביוני 2021. {{cite web}}: (עזרה) LUCID, נבדק ב-2021-06-27
אליפות ישראל בהיאבקות חופשית 2013

אליפות ישראל בהיאבקות חופשית נערכה בבאר שבע ב-21 בדצמבר 2013 אליפות ישראל בהיאבקות יוונית-רומית 2013 איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
Cobalt

קובלט (באנגלית: Cobalt) הוא משחק וידאו שפותח על ידי Oxeye Game Studio ופורסם על ידי Mojang Studios. המשחק שוחרר ב-2 בפברואר 2016 עבור Microsoft Windows וקונסולות Xbox 360 ו-Xbox One. קובלט כולל 5 מצבי משחק: Deathmatch: מצב משחק בו נוצרים כלי נשק שונים שמפוזרים על פני המפה, אותם יש לאסוף. שחקנים יכולים לשחק לבד או בקבוצות ב-Deathmatch ללא תשלום. עד 8 שחקנים יכולים לשחק במשחק מרובה משתתפים. Team Strike: בתחילת כל סיבוב, השחקנים קונים 1 מתוך 6 אפשרויות לחימה, שלכל אחת מהן יתרונות וחסרונות מסוימים. לאחר מכן השחקנים משחקים בקרבות 4 על 4 והקבוצה המפסידה בכל סיבוב מודחת. ברגע שקבוצה הודחה, מתחיל סיבוב חדש. בין כל משחק השחקנים יכולים לשחק במצב הנוכחי של הדמות שלהם, לתקן אותה, או למכור אותה כדי לקבל אפשרות לחימה חדשה. 8 שחקנים יכולים להשתתף במשחק מרובה משתתפים. Plug Slam: כמו ב-Deathmatch, כלי נשק שונים מפוזרים ברחבי המפה. לכל קבוצה יש שער שעליה יש להגן. במרכז המפה יש "תקע" שכל קבוצה צריכה להכניס לשער של הקבוצה היריבה. המנצחת היא הקבוצה שהכניסה את התקע לשער היריב הכי הרבה פעמים. Survival: במוד הזה יש גלים של התקפות על השחקנים. בתחילת כל גל השחקנים קונים ציוד ואז חייבים לשרוד התקפות, ומדי פעם מקבלים משימות לביצוע. Challenge: אתגרים תלויי זמן שבודקים את יכולותיהם של השחקנים במהירות ולחימה. Speed: אתגרים תלויי זמן שמחייבים את השחקנים לעבור בכל מיני מחסומים ומכשולים עד שהם מגיעים לסוף המסלול. Combat: גם מצב זה מבוסס זמן ויש לשחקנים יעדים להרוג בפרק זמן מוקצב מראש. הציון שלהם עולה על ידי ביצוע פעולות כמו הצלת אסירים וחיסול אויבים אופציונליים. השחקנים משחקים כדמות הראשית, המכונה קובלט. חלק ממכניקות המפתח במשחק כוללות זמן קליע, גלגול (להסטת כדורים) ואגרופים שיכולים לגרום נזק ולהדוף פיצוצים, את כל אלה השחקן יכול לשלב יחד כדי ליצור רמת משחק מתקדמת. קובלט שוחרר בשלב פיתוח האלפא שלו. עדכונים לגרסאות הבאות של המשחק יצאו בחינם. גרסת האלפא הייתה בתחילה זמינה רק עבור משתמשי מערכת ההפעלה Windows. גרסת macOS שוחררה ב-27 ביוני 2013, אולם המשחק הוכרז מחדש כבלעדי ל-Microsoft Windows וקונסולות Xbox 360 ו-Xbox One בכנס 2014 Gamescom. המטרות העיקריות של גרסת האלפא הן: ניסיון הפעלת מצב מרובה משתתפים שיתופי פעולה מסחריים פוטנציאלים היכרות עם עורך השלבים תוכניות נוספות תוכננו לשלב הבטא, כולל עורך שלבים מלא, שיתוף שלבים בין שחקנים בתוך המשחק, כמו גם יציאת המשחק ל-MacOS ולינוקס. עם זאת, גרסת הבטא מעולם לא שוחררה רשמית. כאשר המשחק עזב את שלב האלפא והושק רשמית, הוא דילג ישר לגרסת הזהב שלו וכל התוכניות לבטא שוחררו בגרסה זו. הגרסה הסופית של המשחק הכוללת כלים לשיתוף תוכן שנוצר על ידי משתמשים (בסטים), מצב סיפור (story mode) ומצב משחק מרובה משתתפים. המשחק תוכנת מחדש עבור Xbox 360 ו-Xbox One על ידי Fatshark. קובלט קיבל ביקורות "ממוצעות", על פי אתר ביקורת משחקי הווידאו Metacritic. אתר האינטרנט הרשמי של המשחק (באנגלית) Cobalt, באתר PCGamingWiki (באנגלית)
אופל קרוסלנד

אופל קרוסלנד (באנגלית: Opel Crossland) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי אופל משנת 2017. היא הוצגה בינואר 2017 והגיעה לישראל במרץ 2018. הקרוסלנד משווקת עם ארבעה מנועים. היצע מנועי הבנזין כולל שני מנועי בנזין בנפח 1.2 ליטר ו-1.2 ליטר טורבו המספקים 83 כ"ס (מנוע 1.2 ליטר), 130 כ"ס (מנוע 1.2 ליטר טורבו). היצע מנועי הדיזל כולל שני מנועי דיזל בנפחי 1.5 ליטר טורבו המספקים 110 כ"ס (מנוע 1.5 ליטר טורבו), 120 כ"ס (מנוע 1.5 ליטר טורבו). ללקוחות ישנה אפשרות לבחור בין תיבת הילוכים ידנית בעלת חמישה או שישה הילוכים לתיבת הילוכים אוטומטית בעלת שישה הילוכים. באוקטובר 2020 הציגה אופל מתיחת פנים לקרוסלנד. לפני מתיחת הפנים נקרא הקרוסלנד "אופל קרוסלנד X" ואחריה הסירה אופל את ה-"X" משמו. מתיחת הפנים כללה עיצוב חדש לפגוש הקדמי, כיול חדש למתלים, מערכת מולטימדיה מעודכנת ורמת גימור חדשה הנקראת "GS ליין". להלן נתוני המכירות באירופה וישראל. מבט קדמי מבט אחורי מבט צדדי מדיה וקבצים בנושא אופל קרוסלנד בוויקישיתוף אתר האינטרנט הרשמי של אופל קרוסלנד יובל לוי, אופל קרוסלנד – מבחן דרכים, באתר אוטו, 27 ביוני 2021 2017 אופל קרוסלנד X נחשף – קרוסאובר עירוני ומרווח, באתר קארטיוב, ‏18 בינואר 2017 2018 אופל קרוסלנד X בישראל – מחיר החל מ-114,900 שקל, באתר קארטיוב, ‏26 במרץ 2018 מנוע 1.2 טורבו חדש לאופל קרוסלנד X, באתר קארטיוב, ‏27 באוגוסט 2019 מנוע 1.5 ליטר דיזל חדש לאופל קרוסלנד X, באתר קארטיוב, ‏27 באוקטובר 2018 מתיחת פנים: 2021 אופל קרוסלנד החדש, באתר קארטיוב, ‏07 באוקטובר 2020 אופל קרוסלנד - נתוני המכירות באירופה, באתר carsalesbase אופל קרוסלנד - נתוני המכירות בישראל, באתר קארזון
יעקב אבן מלכא

הרב יעקב אבן מלכא (או: בן מלכא, מכונה: מהריב"ם; סביב ה'תמ"ה 1685 - ה'תקל"א 1771) היה מדייני פאס, ואב בית הדין תטואן במאה ה-18, רבה של העיר ומקובל. ממחברי השו"ת 'נר מערבי'. נולד בפאס שבמרוקו לאביו רבי יוסף. את תורתו קיבל מרבני העיר פאס ומרבי יהודה בן עטר. תחילה שימש כסופר בית הדין, אך עד מהרה נמנה לדיין לא רשמי בפאס עם רבי יעקב אבן צור, רבי שלם אדרעי, רבי סעדיה אפלאלו, ועוד. דייני פאס מתעדים החל משנת ה'תצ"ב, כי רבי יעקב החל להתנהג בצורה שאינה מכבדת את רבי יהודה בן עטר לשיטתם. עוד ייחסו לו חבריו הדיינים נטייה קיצונית לרצון להנהגה ושררה. עד שסילקוהו מן הרבנות ומן העיר בכלל. באותה העת נחשב לבר פלוגתא של רבי יעקב אבן צור. עקב כך, בשנת ה'תצ"ד (1734) נאלץ רבי יעקב לנדוד לעיר תטואן. בשנת ה'תק"ג לערך החל לכהן כדיין שלישי בבית הדין בראשות הרב מנחם עטיאה לצד רבי שלמה אבודרהם. מאוחר יותר, התמנה לאב בית הדין ונמנה עם הדיינים: רבי אפרים מונסונייגו, רבי יהודה אבודרהם, רבי יהודה קורייאט, רבי יהודה הלוי. הרבה להתכתב עם בתי הדין בערים שונות ברחבי מרוקו כמקובל אז באותם הימים. לימים בשנת ה'תצ"ח כשנדד רבי יעקב אבן צור לתטואן בעקבות הרעב השורר בפאס, קיבל מעמד מכובד מצד רבי יעקב אבן מלכא, עד שהיה חותם ראשון בפסקי הדין. יחסי כבוד וידידות נהגו בין השניים. כמו כן ידוע שרבי יעקב עסק בתורת הקבלה, וזכה לתואר "המקובל האלהי". כמו כן עסק בכתיבת פיוטים. נפטר בשנת בשנת ה'תקל"א. רבי דוד בן חסין כתב קינה לכבודו בה הוא מציין את מידת היושר והאמת של רבי יעקב מבלי שהיה מתחנף לאיש. כמו כן עד היום קיים בית הכנסת שבנה בעיר, קרוי על שמו. לאחר פטירתו החליף אותו סגנו רבי אפרים מונסונייגו בתפקיד אב בית הדין. כתב פסקי דין רבים, שחלקם עוד נותרו בכתבי יד, וחלקם הודפסו בקובץ תשובות שו"ת נר מערבי חלק א' (ירושלים ה'תרצ"ה) שנאסף ונערך על ידי רבי יעקב כלפון, והודפס על ידי נכדיו. המאופיין בפסקי הדין של דייני העיר תטואן. פסקי דין נוספים מובאים בשו"ת של חכמי מרוקו מתקופתו. כמו כן, כתב הגהות על השולחן ערוך, בהם הוא מביא ציטוטים מפסקים של רבני מרוקו הקדומים לו, כדוגמת רבי יעקב הלוי. רבי יהודה בן עטר רבי יעקב אבן צור רבי יעקב חיים בן נאים רבי יעקב כלפון תטואן לא ידוע על שנת לידה מדויקת, אך ידוע שזכה לזקנה מופלגת, ולכן יש להניח שנולד סביב ה'תמ"ה. מבוא למנחת יהודה (בן עטר) עמוד 41 הערה 85, מהדורת הרב פרופ' מ. עמאר. ראו באתר הספרייה הלאומית. מבוא הרב פרופ' משה עמאר לספר דברי שמואל, עמוד 40. החיד"א, שם הגדולים בערכו. ניתן לראות זאת מהתארים שכותבים השניים זה לזה בפתיחה לכל נידון הלכתי. כך כינהו תלמידו רבי יעקב בן נאים בשו"ת זרע יעקב. עיינו עוד במלכי רבנן בערכו. ראו למשל בכתב יד ספריית בית המדרש ללימודי יהדות, ניו יורק, ניו יורק, ארצות הברית Ms. 4712 דף נ"ה. תהלה לדוד (חסין) דף ס"ג. ראו מלכי רבנן בערכו. ראו: כ"י ייווא, המכון למחקר יהודי, ניו יורק, ניו יורק, ארצות הברית Ms. 370 עמ' 2 (עימוד דגיטאלי).
נס הצלב הקדוש בגשר סן לורנצו

"נס הצלב הקדוש בגשר של סן לורנצו" (באיטלקית: Miracolo della Croce caduta nel canale di San Lorenzo) הוא ציור של אמן הרנסאנס האיטלקי ג'נטילה בליני (אנ'), המתוארך לשנת 1500. הציור נמצא כיום בגלריה האקדמיה בוונציה . הציור מהווה חלק מסדרה של תשעה ציורים שהוזמנו על ידי האחווה של סן ג'ובאני אוונג'ליסטה (אנ') מאמנים שונים. הוא מבוסס אגדה לפיה בין השנים 1382-1370, בזמן תהלוכה דתית שהתקיימה בעיר, שריד מן הצלב האמיתי נפל את התעלה וכל הניסיונות למשות אותו מן המים נכשלו, לבד מזה של אנדרה ונדרמין (Andrea Vendramin), ראש האחווה. הציור מציג גישה ריאליסטית לתיאור. הדבר מתבטא בתיאור הנוף העירוני של ונציה, אף על פי שהוא איננו בנוי תוך שימוש בפרספקטיבה מדעית. בנוסף, הציור מתאר דמויות ממשיות, כגון זו של קתרינה קורנארו, המלכה האחרונה של ממלכת קפריסין, המזוהה כדמות המתוארת כורעת ברך מצד ימין, וכן קבוצה של גברים, שייתכן והם בני משפחתו של האמן, ובהם דיוקן עצמי של האמן ודיוקן של ג'ובאני בליני, אחיו. מדיה וקבצים בנושא נס הצלב הקדוש בגשר סן לורנצו בוויקישיתוף נס הצלב הקדוש בגשר סן לורנצו באתר גלריית האקדמיה (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נס הצלב הקדוש בגשר סן לורנצו".
לארס וולין

לארס וולין (בשוודית:Lars Wallin; נולד ב-13 באוגוסט 1965) הוא מעצב אופנה שוודי. וולין למד ב-"Beckmans designhögskola", בית ספר לעיצוב בסטוקהולם, ב-1995 זכה ב-"Guldknappen", פרס המוענק מדי שנה על ידי מגזין האופנה "Damernas Värld" לקידום עיצוב האופנה בשוודיה, באותה שנה פתח סטודיו משלו. הוא עיצב את התלבושת לזמרת קרולה במלודיפסטיבלן 2006 וגם לאירוויזיון באותה שנה. הוא גם נודע בכך שעיצב שמלות לנסיכה ויקטוריה ולנסיכה מדלן. בין לקוחותיו נמנים גם ידוענים שוודים נוספים. הוא שואב את סגנון עיצובו מהוליווד ומצרפת של שנות החמישים, בשמלותיו הוא משתמש בחומרים ייחודיים, ב-2012 יצא אוסף תכשיטים שעיצב. מדיה וקבצים בנושא לארס וולין בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.